Zakariasdammen

Zakariasdammen er en demning som demmer opp Zakariasvatnet (450–375 moh.) i Tafjord i Fjord kommune i Møre og Romsdal. Betongdemningen ble bygd i perioden 1966–69 og er 96 meter høy. Den står i det trange Nedstedalsjuvet og er relativt smal. Den er en del av Tafjord 4, og vannet er hovedmagasin for kraftverket. Zakariasvatnet rommer 70 millioner m³ vann og er det største av de 13 magasinene i Tafjordfjellene. Nedste-Rødal med flere gårdsbruk ble neddemt ved reguleringen.Asphjell, Turid mfl. (red): Til seters - setrar i Norddal. Valldal bygdekvinnelag, 2012. Magasinet fylles opp utover sommeren særlig i forbindelse med snøsmeltingen i høyfjellet.
Det går privat vei (bygd og eid av Tafjord Kraft) fra Tafjord opp til Zakariasdammen og videre til Øvste Rødal. Et steinras gikk i april 2009 over veien ca. en kilometer nedenfor Zakariasdammen, men ingen ble tatt av raset.NRK: Har ryddet opp steinblokkene (9. april 2009)

Zakariasdammen ble tildelt arkitekturprisen Betongtavlen for 1976.

Referanser

 Eksterne lenker 

 Visitnorway.com: Zakariasdam

Kategori:Demninger i Norge
Kategori:Betongtavlen
Kategori:Byggverk i Fjord
Kategori:Kraftverkene i Tafjord
Kategori:Tafjordvassdraget
Kategori:Norddal